ananddey/assamese-wiki-corpus huggingface dataset:
বিজনী বিধানসভা সমষ্টি

বিজনী বিধানসভা সমষ্টি ভাৰতৰ উত্তৰ-পূব প্ৰান্তৰ অসম ৰাজ্যৰ ১২৬খন একক প্ৰতিনিধিত্বমূলক বিধানসভা সমষ্টিৰ অন্যতম। ই কোকৰাঝাৰ লোকসভা সমষ্টিৰ অন্তৰ্গত ৯টা বিধানসভা খণ্ডৰ ভিতৰত এটা। ১৯৫১ চনত এই সমষ্টিটো প্ৰতিষ্ঠা কৰা হৈছিল।

২০২৩ চনৰ সমষ্টি পুনৰ নিৰ্ধাৰণ প্ৰক্ৰিয়া অনুসৰি এই সমষ্টিটো পুনৰ গঠন কৰা হয়। বৰ্তমান এই সমষ্টিটো চিৰাং জিলাৰ বিজনী চহৰ আৰু কেবাটাও গ্ৰাম্য অঞ্চলক লৈ গঠিত।

স্থানীয় স্বায়ত্তশাসিত অঞ্চলসমূহ

বিজনী বিধানসভা সমষ্টি তলত উল্লেখ কৰা স্থানীয় স্বায়ত্তশাসিত অঞ্চলসমূহৰ দ্বাৰা গঠিত:

বিজনী পৌৰসভা
বৰোবজাৰ উন্নয়ন খণ্ড
মানিকপুৰ উন্নয়ন খণ্ড
ভঙনমাৰী ভিচিডিচি (VCDC)
বিজনীগাঁও ভিচিডিচি
ছাটিয়ানগুৰী ভিচিডিচি
ডঙাইগাঁও ভিচিডিচি
গৰগাঁও ভালতল ভিচিডিচি
মনাকোছা ভিচিডিচি
মালিপাৰা ভিচিডিচি
মংগোলীয় ভিচিডিচি
পোশলাবাৰী গৰগাঁও ভিচিডিচি
দেৱানপাৰা ভিচিডিচি
আলুখুন্দা ভিচিডিচি

বিধানসভাৰ সদস্যসকল

নিৰ্বাচন বৰ্ষ
সদস্য
ৰাজনৈতিক দল
কাৰ্যকাল
২০২৬
অৰূপ কুমাৰ দে
ভাৰতীয় জনতা পাৰ্টী
বৰ্তমান
২০২১
অজয় কুমাৰ ৰায়
ভাৰতীয় জনতা পাৰ্টী
২০২১–২৬
২০১৬
কামল সিং নাৰ্জাৰী
বড়োলেণ্ড পিপলছ ফ্ৰণ্ট
২০০৬–২১
২০১১
কামল সিং নাৰ্জাৰী
বড়োলেণ্ড পিপলছ ফ্ৰণ্ট

২০০৬
কামল সিং নাৰ্জাৰী
নিৰ্দলীয়

২০০১
ৰোমিঅ' ব্ৰহ্ম
নিৰ্দলীয়
২০০১–০৬
১৯৯৬
ৰোহিণী বসুমতাৰী
নিৰ্দলীয়
১৯৯৬–০১
১৯৯১
কমল ব্ৰহ্ম
নিৰ্দলীয়
১৯৯১–৯৬
১৯৮base
গণেশ বড়ো
প্লেইনছ ট্ৰাইবেলছ কাউন্সিল অৱ আছাম
১৯৮৫–৯১
১৯৮৩
পদ্মলোচন বড়ো
নিৰ্দলীয়
১৯৮৩–৮৫
১৯৭৮
লক্ষধৰ চৌধুৰী
জনতা পাৰ্টী
১৯৭৮–৮৩
১৯৭২
গোলক চন্দ্ৰ পাটগিৰী
ভাৰতীয় ৰাষ্ট্ৰীয় কংগ্ৰেছ
১৯৬৭–৭৮
১৯৬৭
গোলক চন্দ্ৰ পাটগিৰী
ভাৰতীয় ৰাষ্ট্ৰীয় কংগ্ৰেছ

১৯৬২
ৰাম প্ৰসাদ দাস
প্ৰজা ছচিয়েলিষ্ট পাৰ্টী
১৯৬২–৬৭
১৯৫২
স্বামী কৃষ্ণানন্দ ব্ৰহ্মচাৰী
ভাৰতীয় ৰাষ্ট্ৰীয় কংগ্ৰেছ
১৯৫১–৬২

নিৰ্বাচনী ফলাফল

২০২৬ চনৰ ফলাফল

২০২১ চনৰ ফলাফল

লগতে চাওক

চিৰাং জিলা
বিজনী
অসম বিধানসভাৰ সমষ্টিসমূহৰ তালিকা

তথ্যসূত্ৰ

শ্ৰেণী:অসমৰ বিধানসভা সমষ্টি
শ্ৰেণী:অসমৰ ৰাজনীতি
শ্ৰেণী:চিৰাং জিলা
আখুনি (দ্ব্যৰ্থতা দূৰীকৰণ পৃষ্ঠা)

আখুনি নামে তলৰ প্ৰৱন্ধসমূহ বুজাব পাৰে:
আখুনি (খাদ্য): বিশেষ উপায়েৰে সংৰক্ষিত চয়াবীনৰ এবিধ খাদ্য
আখুনি (চলচ্চিত্ৰ): ২০২০ চনত মুক্তিপ্ৰাপ্ত এখন চলচ্চিত্ৰ
বৈজয়ন্তী চাৰী

বৈজয়ন্তী চাৰী (; জন্ম: ১৯৫৮) হৈছে এগৰাকী ভাৰতীয়-আমেৰিকান গণিতজ্ঞ। তেখেতে ৰিভাৰচাইডত থকা কেলিফৰ্ণিয়া বিশ্ববিদ্যালয়ত গণিত বিষয়ত অধ্যাপনাৰত। তেখেতে উপস্থাপন-তত্ত্ব আৰু কোৱাণ্টাম বীজগণিত সম্পৰ্কে গৱেষণা কৰিছে।

চাৰীয়ে মুম্বাই বিশ্ববিদ্যালয়ৰ পৰা স্নাতক, স্নাতকোত্তৰ আৰু ডক্তৰেট ডিগ্ৰী অৰ্জন কৰে।

এন্দ্ৰিউ এন. প্ৰেছলিৰ সৈতে যুটীয়াভাৱে তেখেতে "এ গাইড টু কোৱাণ্টাম গ্ৰুপছ্" নামৰ গ্ৰন্থখন প্ৰণয়ণ কৰে। কিতাপখন কেমব্ৰিজ ইউনিভাৰ্ছিটি প্ৰেছে ১৯৯৪ চনত প্ৰকাশ কৰিছিল।

কৰ্মজীৱন

ৰাজাগোপালন পাৰ্থসাৰথিৰ অধীনত মুম্বাই বিশ্ববিদ্যালয়ৰ পৰা ডক্তৰেট ডিগ্ৰী অৰ্জন কৰাৰ সময়ত চাৰী টাটা মৌলিক গৱেষণা প্ৰতিষ্ঠানৰ এগৰাকী সদস্য আছিল।

তেখেত "পেছিফিক জাৰ্ণেল অৱ মেথেমেটিকছ্" আৰু "এলজেব্ৰাছ্ এণ্ড ৰিপ্ৰেজেণ্টেছন থিয়ৰি"ৰ সম্পাদনাৰ লগতো জড়িত আছিল।

স্বীকৃতি

কেলিফৰ্ণিয়া বিশ্ববিদ্যালয়, ৰিভাৰচাইদৰ একাডেমিক চিনেটে প্ৰদান কৰা ডক্তৰেল গৱেষণাপত্ৰ উপদেষ্টা/পৰামৰ্শদাতা বঁটা।

তথ্যসূত্ৰ

বাহ্যিক সংযোগ

গুগলত থকা প্ৰফাইল

শ্ৰেণী:ভাৰতৰ ব্যক্তি
শ্ৰেণী:ভাৰতীয় মূলৰ আমেৰিকান
শ্ৰেণী: ভাৰতীয় গণিতজ্ঞ
শ্ৰেণী: ভাৰতীয় মহিলা গণিতজ্ঞ
সুদেষ্ণা সিন্‌হা

সুদেষ্ণা সিন্‌হা মোহালিৰ ভাৰতীয় বিজ্ঞান শিক্ষা আৰু গৱেষণা প্ৰতিষ্ঠানৰ এগৰাকী অধ্যাপিকা। তেওঁ এক দশকতকৈও অধিক কাল চেন্নাইত অৱস্থিত গাণিতিক বিজ্ঞান প্ৰতিষ্ঠানত কাৰ্যনিৰ্বাহ কৰিছিল। তেওঁৰ গৱেষণাৰ মূল ক্ষেত্ৰ হৈছে 'অৰৈখিক পদাৰ্থ বিজ্ঞান (nonlinear physics)'। তেওঁৰ 'Chaos computing' সম্পৰ্কে কৰা গৱেষণাৰ ফলসমূহ আমেৰিকান কোম্পানী কাউলোজিক্সে (Chaologix) ব্যৱসায়িক দিশত বিকাশ সাধন কৰিছে। এই পদ্ধতিৰ জন্ম আৰু বিকাশলৈ অৰিহণা আগবঢ়োৱা বিজ্ঞানীসকলৰ ভিতৰত তেওঁ অন্যতম। তেওঁ বৰ্তমানলৈকে বি এম বিৰলা বঁটা, সাধাৰণ কুশলতা বঁটাকে ধৰি ভালেমান বঁটা আৰু স্বীকৃতি লাভ কৰিছে। তাৰোপৰি সুদেষ্ণা সিন্‌হা বিশ্ব বিজ্ঞান একাডেমী আৰু অন্য বহু বিশ্বখ্যাত বিজ্ঞান প্ৰতিষ্ঠানৰো সভ্য। ১৯৮৫ চনত কাণপুৰত থকা ভাৰতীয় প্ৰযুক্তিবিদ্যা প্ৰতিষ্ঠানৰ পৰা তেওঁ পদাৰ্থ বিজ্ঞানত স্নাতকোত্তৰ ডিগ্ৰী অৰ্জন কৰে। পৰৱৰ্তী সময়ত ১৯৯০ চনত তেখেতে মুম্বাইত থকা টাটা মৌলিক গৱেষণা প্ৰতিষ্ঠানৰ পৰা ডক্তৰেট ডিগ্ৰী অৰ্জন কৰে।

কৰ্মজীৱন

১৯৯৪ চনৰ পৰা ১৯৯৬ লৈকে সুদেষ্ণা সিন্‌হাই বাংগালোৰৰ ভাৰতীয় জ্যোতি-পদাৰ্থবৈজ্ঞানিক প্ৰতিষ্ঠান (Indian Institute of Astrophysics)ত এগৰাকী 'ৰিডাৰ' হিচাপে কাম কৰে। তাৰপিছত তেখেতে চেন্নাইৰ গাণিতিক বিজ্ঞান প্ৰতিষ্ঠানত ২০১১ চনলৈকে কাৰ্যনিৰ্বাহ কৰে। বৰ্তমান সুদেষ্ণা সিন্‌হাই মোহালীত থকা ভাৰতীয় বিজ্ঞান শিক্ষা আৰু গৱেষণা প্ৰতিষ্ঠানৰ অধ্যাপনা কৰি আছে। তেওঁৰ গৱেষণাৰ মূল বিষয় অৰৈখিক পদাৰ্থ বিজ্ঞানৰ । তাৰোপৰি তেওঁৰ গৱেষণাৰ ক্ষেত্ৰখনে অৰৈখিক গতিবিদ্যা, বিশৃংখলতা, জটিল প্ৰণালী, আন্তঃজাল আৰু গণনা আদি বিষয়ো সামৰি লৈছে।তেখেত 'AIP journal Chaos: An Interdisciplinary Journal of Nonlinear Science' নামৰ গৱেষণাৰ পত্ৰিকাখনৰ সম্পাদনাৰ লগতো জড়িত।.

তাৰোপৰি সুদেষ্ণা সিন্‌হাই বৰ্তমানলৈকে ৫০টাতকৈও অধিক বক্তৃতানুষ্ঠান, কৰ্মশালা অথবা সন্মিলন আদিত বক্তৃতা প্ৰদান কৰিছে। তেওঁৰ গৱেষণাক জাৰ্মানী গণিতজ্ঞ এমি নিঅ'থাৰ আৰু অষ্ট্ৰিয়ান-ছুইডিছ পদাৰ্থ বিজ্ঞানী লাইছ মেইটনাৰৰ জীৱন আৰু গৱেষণাই অনুপ্ৰাণিত কৰিছে বুলি জনা যায়।

বঁটা আৰু সন্মান

২০১৮ চনত বিশ্ব বিজ্ঞান একাডেমীৰ সভ্য হিচাপে নিৰ্বাচিত।
২০১৫ চনত জে.চি. বসু ৰাষ্ট্ৰীয় ফেলোশ্বিপৰ বাবে নিৰ্বাচিত।
২০১৪ চনত দিল্লীৰ ভাৰতীয় ৰাষ্ট্ৰীয় বিজ্ঞান একাডেমীৰ সভ্য।
২০১০ চনত বাংগালোৰৰ ভাৰতীয় বিজ্ঞান একাডেমীৰ সভ্য।
১৯৯৮ চনত পদাৰ্থ বিজ্ঞানলৈ আগবঢ়োৱা অৱদানৰ বাবে বি.এম. বিৰলা বঁটা লাভ।
১৯৯৫-২০০০ চনত ইটালিৰ ট্ৰিষ্টিত থকা তাত্ত্বিক পদাৰ্থ বিজ্ঞানৰ আন্তঃৰাষ্ট্ৰীয় কেন্দ্ৰৰ সহযোগী সদস্য।
১৯৮৫ চনত ভাৰতীয় প্ৰযুক্তিবিদ্যা প্ৰতিষ্ঠান, কাণপুৰৰ পৰা 'সাধাৰণ কুশলতা বঁটা' লাভ। এই বঁটা পাঁচবছৰীয়া পদাৰ্থ বিজ্ঞানৰ পাঠ্যক্ৰমত শ্ৰেষ্ঠ বিদায়ী শিক্ষাৰ্থীক প্ৰদান কৰা হয়।
১৯৭৮-৮৫ চনত ৰাষ্ট্ৰীয় প্ৰতিভা সন্ধানী জলপানি লাভ।

তথ্যসংগ্ৰহ

বাহ্যিক সংযোগ

কাউলোজিক্স
আইআইটি কাণপুৰৰ ৱেবছাইটত থকা সুদেষ্ণা সিন্‌হাৰ চমু-পৰিচিতি

শ্ৰেণী:ভাৰতৰ ব্যক্তি
শ্ৰেণী:ভাৰতীয় পদাৰ্থ বিজ্ঞানী
শ্ৰেণী: ভাৰতীয় মহিলা পদাৰ্থ বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
চুচেংফা

চাওফা চুচেংফা বা চ্যু-চেং-ফা (, ৰাজত্বকাল ১৬০৩-১৬৪১) বুঢ়া ৰজা আহোম ৰাজ্যৰ সপ্তদশ ৰজা আছিল। বয়সীয়া কালত ৰজা হোৱা বাবে বুৰঞ্জীত তেওঁক বুঢ়া ৰজাও বোলা হৈছে। তেওঁৰ ৰাজত্বকালত আহোম ৰাজ্যৰ সীমা পশ্চিমলৈ বিস্তৃত হয়, আহোম-মোগল সংঘাতৰ সূত্ৰপাত ঘটে, আৰু মোমাই তামুলী বৰবৰুৱাৰ পৰিকল্পনামতে পাইক প্ৰথা আৰু নতুন গ্ৰাম্য অৰ্থনীতিৰে ৰাজ্যৰ আন্তঃগাঁথনি সলোৱা হয়। তেওঁ বৰবৰুৱা আৰু বৰফুকন এই দুটা নতুন পদৰ সৃষ্টি কৰিছিল। কোচ হাজোৰ শাসকৰ লগত মিত্ৰতাৰে তেওঁ মোগল আগ্ৰাসন ওফৰাবলৈ সক্ষম হৈছিল। তেওঁ প্ৰচলন কৰা প্ৰশাসনিক গাঁথনি ১৮২৬ চনৰ আহোম ৰাজ্যৰ অন্তলৈকে বৰ্তি থাকে।

শাসনকাল

১৬০৩ চনত চুখাম্‌ফাৰ মৃত্যুৰ পাছত তেওঁৰ পুত্ৰ লাঙি গোহাঁইক মন্ত্ৰী টংখাম বৰগোহাঁই, চাওপেত বুঢ়াগোহাঁই আৰু বনজাঙ্গি বৰপাত্ৰগোহাঁয়ে স্বৰ্গদেউ হিচাপে অধিষ্ঠিত কৰে। অভিষেকৰ সময়ত তেওঁৰ বয়স আছিল ৫৮ বছৰ। ৰজা হৈ তেওঁ আহোম নাম চুচেংফা আৰু হিন্দু নাম প্ৰতাপ সিংহ গ্ৰহণ কৰে। তেওঁ জয়ন্তীয়া কুঁৱৰীৰ লগত বিবাহৰ প্ৰস্তাৱ গ্ৰহণ কৰে। পাছলৈ কছাৰী ৰাজ্যৰ লগত তেওঁৰ সংঘাতৰ সৃষ্টি হয়। ১৬০৮ চনত পৰীক্ষিত নাৰায়ণৰ জীয়েক মঙলদহীৰ লগত বিয়া পাতি তেওঁৰ কোচ হাজোৰ লগত মিত্ৰতা কৰে।

ইতিহাসবিদ বেণুধৰ শৰ্মাৰ মতে অসমত দুৰ্গা দেৱীৰ মাটিৰ প্ৰতিমা পূজা কৰাৰ প্ৰথা চুচেংফাৰ দিনতে আৰম্ভ হয়। কোচ ৰাজ্যত বন্দী হোৱা সুন্দৰ গোহাঁইৰ পৰা চুচেংফাই কোচ ৰজা নৰনাৰায়ণে ধুমধামেৰে দুৰ্গা পূজা অনুষ্ঠিত কৰাৰ কথা শুনে। তেওঁ প্ৰতিমা সজা শিকিবলৈ কোঁচ ৰাজ্যলৈ শিল্পী পঠিয়ায়। শিৱসাগৰৰ ওচৰৰ ভটিয়াপাৰাত ৰজাই প্ৰথমবাৰৰ বাবে ৰাজহুৱা দুৰ্গা পূজা পাতে।

কোচ বিহাৰ আৰু কোচ হাজোৰ মাজৰ সংঘাতৰ ফলত মোগলসকলে এই অঞ্চললৈ চকু দিয়ে আৰু ১৬১৫ চনত আহোম ৰাজ্যকো সাঙুৰি লয়। শেষত পাছৰ কালৰ আহোম ৰজা চুপাতফাই ১৬৮২ চনত অসমৰ পৰা মোগলক সমূলাঞ্চে আঁতৰায়। আহোম-মোগলৰ সংঘাতৰ ফলতে বহিৰাগত শত্ৰুৰ লগত যুঁজিবলৈ আহোম-কছাৰীৰ মাজত শান্তি স্থাপন হয়।

প্ৰশাসন

মোগল আক্ৰমণে কোচ হাজোৰ শক্তি কমাই অনাৰ বিপৰীতে আহোমৰ প্ৰভাৱ লাহে লাহে পশ্চিমলৈ বিয়পি পৰিছিল। চুচেংফাই লাঙি পানীসিয়াক প্ৰথমজনা বৰফুকন হিচাপে কাজলীত থাকি তেওঁৰ পশ্চিম সেনানায়ক হিচাপে নিয়োগ কৰে আৰু কলিয়াবৰৰ পশ্চিমলৈ আহোম অঞ্চল চোৱা-চিতা কৰিবলৈ দিয়ে। বুঢ়াগোহাঁ‌ই, বৰগোহাঁ‌ই আৰু বৰপাত্ৰগোহাঁ‌ইৰ হাতত সুনিৰ্দিষ্ট অঞ্চল আছিল আৰু তেওঁলোকৰ অধীনত নপৰা অঞ্চল নিয়ন্ত্ৰণ কৰিবলৈ চুচেংফাই বৰবৰুৱা পদবীৰ সৃষ্টি কৰে। প্ৰথম ববৰুৱা মোমাই তামুলীয়ে পাইক প্ৰথা আৰু গ্ৰাম্য অৰ্থনীতিৰ আমূল সংস্কাৰ সাধন কৰে।

শাসনৰ সুবিধাৰ বাবে চুচেংফাই ভূঞাসকলক ব্ৰহ্মপুত্ৰৰ উত্তৰ পাৰৰ পৰা দক্ষিণ পাৰলৈ আনি তেওঁলোকৰ শক্তি হ্ৰাস কৰে। চুহুন্মুঙে কছাৰী ৰাজ্যৰ পৰা অধিকাৰ কৰা মৰঙী অঞ্চলত তেওঁ আঠ হাজাৰ পৰিয়াল সংস্থাপন কৰে

তেওঁ ৰহিয়াল বৰুৱা, জাগিয়াল গোহাঁই, কাজলীমুখীয়া গোহাঁই আদি পদবীৰো সৃষ্টি কৰিছিল। সাংগঠনিক তীক্ষ্ণতা, ৰাজনৈতিক বিচক্ষণতা আৰু জ্ঞানৰ বাবে চুচেংফা বুদ্ধি স্বৰ্গনাৰায়ণ বুলিও জনাজাত আছিল।

৩৮ বছৰ শাসনৰ পাছত ১৬৪১ চনত প্ৰতাপ সিংহৰ মৃত্যু হয়।

আৰু চাওক

আহোম ৰাজবংশ

তথ্যসূত্ৰ

শ্ৰেণী:টাই-আহোম শাসক
মন যায় (চলচ্চিত্ৰ)

মন যায় ২০০৮ চনৰ ১২ ছেপ্টেম্বৰ তাৰিখে মুক্তি লাভ কৰা এখন অসমীয়া বোলছবি। 'মৈৰঙঠম মুভিজ'ৰ বেনাৰত নিৰ্মিত আৰু এম মণিৰাম পৰিচালিত এই ছবিখনৰ মুখ্য ভূমিকাত অভিনয় কৰা শিল্পীসকল হৈছে জুবিন গাৰ্গ, পবিত্ৰ মাৰ্ঘেৰিটা, জ্ঞানেন্দ্ৰ পল্লব, নৱদ্বীপ বৰগোহাঁই, নিশিতা গোস্বামী, ৰিম্পী দাস ইত্যাদি। ছবিখনে '৫৬-তম ৰাষ্ট্ৰীয় চলচ্চিত্ৰ বঁটা'ৰ 'শ্ৰেষ্ঠ অসমীয়া ছবি'ৰ সন্মান লাভ কৰে।

সংলাপসমূহ

মানৱ

মন যায় মা। তোমালোকক সুখত দেখিবলে, তোমালোকৰ মুখত হাঁহি দেখিবলে। বহুত মন যায়।
ম‌ই মাষ্টৰৰ পুতেক। মোৰ আত্মসন্মান আছে।
কিবা এটা ভাল লাগে, জীয়াই থকাৰ হেঁপাহ জাগে, মনলৈ নতুন নতুন ভাব আহে। তাইক দেখিলে মোৰ সব দুখ যেন পাহৰি যাওঁ, পাহৰি যাওঁ মোৰ যে একো নাই।

মানৱৰ দেউতাক

তোৰ এই মাষ্টৰ দেউতাৰে তোৰ কাৰণে এগালমান ধন সম্পত্তি গোটাই থৈ তোক তোৰ মন যোৱা বস্তুবোৰৰ একোৱেই দিব নোৱাৰিলেও কোনোদিনে মন যোৱা প্ৰত্যেকটো বস্তুকে নিজৰ আয়ত্তলৈ আনিবলৈ অন্ধ অনুকৰণৰ শিক্ষাও দিয়া নাছিলোঁ। সেয়ে চাগে আশা কৰিছিলোঁ, মোৰ ল'ৰাটো অন্ততঃ মোৰ আদৰ্শৰে সৎ পথত থাকিব। চা বাবা, সমাজত কিছু ভাল মানুহ থাকে যদিও সৰহ সংখ্যকেই বেয়া মানুহ, কিন্তু বেয়াৰো এটা সীমা থাকিব লাগে। অথচ ত‌ই আজি সেই বেয়াৰ সীমাও চেৰাই গ'লি। নিজৰ জীৱনৰ স্বাৰ্থত আন এটা জীৱনৰ হত্যা! কিমান নীচ কাম এটা কৰিলি যে তোক ম‌ই চিঞৰি চিঞৰি গালি পাৰিবলৈও ভয় লাগে। মোৰ নিজৰ তেজৰ ওপৰতে ধিক্কাৰ উপজিছে। তোৰ গাত মোৰ তেজ বৈ আছে নহ'লে তোক অন্ততঃ আজি ম‌ই পুলিচৰ হাতত গোটাই দিব পাৰিব লাগিছিল। সেইকণ সততা মোৰেই নাই! ময়েই বেয়া! তোৰ পৰা আৰু ম‌ই কি ভাল আশা কৰিম?

বাহ্যিক সংযোগ

Category:অসমীয়া চলচ্চিত্ৰ
দক্ষতা বিকাশ আৰু উদ্যোগ মন্ত্ৰালয়

দক্ষতা বিকাশ আৰু উদ্যোগ মন্ত্ৰালয় হৈছে সমগ্ৰ দেশত সকলো দক্ষতা বিকাশৰ প্ৰচেষ্টাৰ সমন্বয়ৰ বাবে ৯ নৱেম্বৰ ২০১৪ তাৰিখে গঠন কৰা ভাৰত চৰকাৰ মন্ত্ৰালয়। ঔদ্যোগিক প্ৰশিক্ষণ, শিক্ষানবিশ আৰু অন্যান্য দক্ষতা বিকাশৰ দায়িত্ব "শ্ৰম আৰু নিযুক্তি মন্ত্ৰালয়"ৰ পৰা ১৬ এপ্ৰিল ২০১৫ তাৰিখে নতুনকৈ নিৰ্মিত এই মন্ত্ৰালয়লৈ স্থানান্তৰ কৰা হৈছিল। ইয়াৰ উদ্দেশ্য হৈছে দক্ষ জনশক্তিৰ চাহিদা আৰু যোগানৰ মাজৰ সংযোগ বিচ্ছিন্ন কৰা, কেৱল বিদ্যমান চাকৰিৰ বাবেই নহয়, সৃষ্টি কৰিব লগা চাকৰিৰ বাবেও নতুন দক্ষতা আৰু উদ্ভাৱনী মূলক চিন্তা ধাৰণ কৰা।

মন্ত্ৰীসকল

+
ক্ৰমিক ন্ং
নাম
কাৰ্য্যকাল
ৰাজনৈতিক দল
প্ৰধানমন্ত্ৰী
১
সৰ্বানন্দ সোণোৱাল(এম.ও.এছ., স্বতন্ত্ৰ মাচুল
দক্ষতা বিকাশ বিভাগ)
২৬ মে ২০১৪
৯ নৱেম্বৰ ২০১৪
ভাৰতীয় জনতা পাৰ্টি
(নেচনেল ডেমক্ৰেটিক এলায়েন্)

নৰেন্দ্ৰ মোডী
২
ৰাজীৱ প্ৰতাপ ৰুডি
(ৰাজ্যিক মন্ত্ৰী, স্বতন্ত্ৰ )
৯ নৱেম্বৰ ২০১৪
৩ ছেপ্টেম্বৰ ২০১৭
৩
ধৰ্মেন্দ্ৰ প্ৰধান
৩ ছেপ্টেম্বৰ ২০১৭
৩০ মে ২০১৯
৪
মহেন্দ্ৰ নাথ পাণ্ডে
৩১ মে ২০১৯

সংস্থা সমূহ

মন্ত্ৰালয়ে নিম্নলিখিত প্ৰতিষ্ঠানসমূহৰ সৈতে দক্ষতা বিকাশৰ পদক্ষেপ আৰু প্ৰশিক্ষণ আন্তঃগাঁথনি প্ৰদান আৰু সুবিধা প্ৰদান কৰাৰ দায়িত্বত আছে।

প্ৰশিক্ষণ সঞ্চালক প্ৰধান (পূৰ্বতে প্ৰশিক্ষণ আৰু নিযুক্তি সঞ্চালকালয়, শ্ৰম আৰু নিযুক্তি মন্ত্ৰালয়)
ৰাষ্ট্ৰীয় দক্ষতা বিকাশ নিগম
ৰাষ্ট্ৰীয় দক্ষতা বিকাশ সংস্থা
ৰাষ্ট্ৰীয় দক্ষতা বিকাশ পুঁজি

আঁচনি সমূহ

প্ৰধানমন্ত্ৰী কৌশল বিকাশ যোজনা
উড়ান (UDAAN), জম্মু-কাশ্মীৰৰ বাবে এক বিশেষ উদ্যোগ

তথ্য সংগ্ৰহ

বাহ্যিক সংযোগ

ৱেবছাইট
শ্ৰেণী:ভাৰত চৰকাৰৰ মন্ত্ৰণালয়
এলেক্স জেমছ (অধ্যাপক)

এলেক্স জেমছ এজন ভাৰতীয় বিজ্ঞানী। তেওঁ স্কুল অৱ ইলেক্ট্ৰনিক চিষ্টেমছ এণ্ড অটোমেচনত এ.আই হাৰ্ডৱেৰৰ অধ্যাপক আৰু ডিজিটেল ইউনিভাৰ্চিটি কেৰেলা(IIITM-K)ৰ ডীন পদত অধিষ্ঠিত হৈ আছে। আৰু চেণ্টাৰ ফৰ ইনটেলিজেণ্ট IoT চেন্সৰ আৰু ইণ্ডিয়া ইনোভেচন চেণ্টাৰৰ প্ৰধান অনুসন্ধানকাৰী যিয়ে গ্ৰেফিনৰ ওপৰত কাম কৰি আছে। বৈদ্যুতিক আৰু ইলেক্ট্ৰনিকছ অভিযান্ত্ৰিক ক্ষেত্ৰত অসাধাৰণ অৱদানৰ বাবে এলচেভিয়াৰ বিভিয়ে প্ৰকাশ কৰা বিশ্বৰ শীৰ্ষ ২% বিজ্ঞানীৰ ভিতৰত তেওঁক স্থান দিয়া হৈছে। তেওঁ মেমৰিষ্টিভ চিষ্টেম, এআই হাৰ্ডৱেৰ, নিউৰ'মৰ্ফিক ভিএলএছআই (ভেৰি-লাৰ্জ-স্কেল ইন্টিগ্ৰেশন) ব্যৱস্থা, বুদ্ধিমান ইমেজিং আৰু মেচিন লাৰ্নিং, আৰু এনালগ ইলেক্ট্ৰনিক্স আদি বৈজ্ঞানিক ক্ষেত্ৰৰ বিশেষজ্ঞ।

শিক্ষা আৰু কেৰিয়াৰ

জেমছে অষ্ট্ৰেলিয়াৰ ব্ৰিজবেনৰ গ্ৰীফিথ বিশ্ববিদ্যালয়ৰ কুইন্সলেণ্ড মাইক্ৰ' এণ্ড নেন'টেকন'লজি চেণ্টাৰৰ পৰা পি.এইচ.ডি লাভ কৰে। তেওঁ আইইটি ভিজন এণ্ড ইমেজিং নেটৱৰ্কৰ সদস্য আৰু বিচিএছ ফেলোছ টেকনিকেল এডভাইজাৰী গ্ৰুপ (এফ-টিজি)ৰ সদস্য আছিল। তেওঁ আই.ই.ই.ই কেৰেলা ছেকচন চাৰ্কিট এণ্ড চিষ্টেম ছ'চাইটিৰ প্ৰতিষ্ঠাপক অধ্যক্ষ আৰু ব্ৰিটিছ কম্পিউটাৰ ছ'চাইটি (এফ.বি.চি.এছ) আৰু ইঞ্জিনিয়াৰিং এণ্ড টেকন'লজি প্ৰতিষ্ঠানৰ ফেলো। তেওঁ তথ্য সংযোজনৰ সম্পাদকীয় (২০১০–২০১৪) এলচেভিয়াৰ, আৰু এইচচিআইএছৰ সহযোগী সম্পাদক (২০১৫–২০২০) স্প্ৰিংগাৰৰ সদস্য আছিল; আৰু আইইইই ট্ৰেন্সজেকচনছ অন ইমাৰ্জিং ইন কম্পিউটেচনেল ইনটেলিজেন্সৰ অতিথি সহযোগী সম্পাদক (২০১৭) আছিল।

জেমছক ২০২০-২১ বৰ্ষৰ বাবে আইইইই চাৰ্কিটছ এণ্ড চিষ্টেমছ ছ’চাইটি (আইইইই কেএছএছ)ৰ দ্বাৰা আইইইই ট্ৰেন্সজেকচনছ অন চাৰ্কিটছ এণ্ড চিষ্টেমছ ১: ৰেগুলাৰ পেপাৰ জাৰ্নেলৰ শ্ৰেষ্ঠ সহযোগী সম্পাদক হিচাপে সন্মানিত কৰা হয়। ২০১৭ চনৰ পৰা তেওঁ আলোচনীখনৰ সহযোগী সম্পাদক হিচাপে কাম কৰি আহিছে। তেওঁ PeerJ CS-ৰ সম্পাদকীয় মণ্ডলীৰ সদস্য আৰু আইইইইৰ জ্যেষ্ঠ ফেলো, এচিএমৰ (ACM) আজীৱন সদস্য, এইচইএৰ (HEA) জ্যেষ্ঠ ফেলোও।

তথ্য সংগ্ৰহ

বাহ্যিক সংযোগ

A. P. James on official website of Digital University Kerala
Alex James on ieeexplore
James, Alex Pappachen on WorldCat
Professor Dr. Alex James features in Stanford University’s list of top 2% scientists in the world

শ্ৰেণী:ভাৰতীয় বিজ্ঞানী
শ্ৰেণী:জীৱিত ব্যক্তি
কাইলী কাৰ্টাৰ

কাইলী কাৰ্টাৰ (ইংৰাজী: Kayli Carter; জন্ম: ৮ জুলাই, ১৯৯৩) এগৰাকী আমেৰিকান অভিনেত্ৰী। তেওঁ নেটফ্লিক্সৰ ৱেষ্টাৰ্ণ টিভি ধাৰাবাহিক গডলেচত চেডি ৰোজৰ চৰিত্ৰত আৰু বেড এডুকেচন বোলছবিত হিউ জেকমেন আৰু এলিসন জেনীৰ বিপৰীতে আম্বৰ মেককাৰ্ডেনৰ চৰিত্ৰত অভিনয় কৰিছিল। প্ৰাইভেট লাইফ বোলছবিখনত কৰা অভিনয়ৰ বাবে তেওঁ শ্ৰেষ্ঠ সহযোগী মহিলা অভিনেত্ৰীৰ ইণ্ডিপেণ্ডেণ্ট স্পিৰিট বঁটাৰ মনোনয়ন লাভ কৰিছিল।

প্ৰাৰম্ভিক জীৱন আৰু শিক্ষা

কাৰ্টাৰ ফ্ল’ৰিডাৰ ওভিডোত ডাঙৰ-দীঘল হৈছিল আৰু পৰৱৰ্তী সময়ত ফ্ল’ৰিডাৰে চুলুয়োটাত বাস কৰিছিল। তেওঁৰ পিতৃ নিৰ্মাণ কাৰ্যৰ সৈতে জড়িত আৰু মাতৃ এগৰাকী থেৰাপিউটিষ্ট। কাৰ্টাৰে লণ্ডনৰ ৱেষ্ট এণ্ড থিয়েটাৰত মাৰ্ক ৰাইলেন্সৰ নাটক নাইচ ফিচৰ জৰিয়তে নিজৰ প্ৰথম বৃত্তিগোটীয় নাট্য অভিনয় জীৱন আৰম্ভ কৰিছিল। একে বছৰতে তেওঁ পুনৰ মেৰিট ৱেভাৰৰ সৈতে একগোট হৈ মেৰী হেৰনৰ নিৰ্দেশনাত নিৰ্মিত চাৰ্লছ মেনছনৰ জীৱনীমূলক ড্ৰামা ছবি চাৰ্লি চেজত হান্নাহ মাৰে আৰু মেট স্মিথৰ সৈতে স্কুইকী ফ্ৰমৰ চৰিত্ৰত অভিনয় কৰে।

২০১৯ চনত তেওঁ বেড এডুকেচন বোলছবিত হিউ জেকমেন আৰু এলিসন জেনীৰ বিপৰীতে আম্বৰ মেককাৰ্ডেন হিচাপে অভিনয় কৰে। ২০২০ চনৰ টিভি মিনি-চিৰিজ মিচেচ আমেৰিকাত কেট ব্লানছেটৰ সৈতে কাৰ্টাৰে পামেলাৰ চৰিত্ৰত অভিনয় কৰিছিল। কাৰ্টাৰে ইউনিভাৰ্চেল পিকচাৰ্ছৰ ২০২০ চনৰ ছবি লেট হিম গোত এজন অৱসৰপ্ৰাপ্ত চেৰিফ (কেভিন কষ্টাৰ) আৰু তেওঁৰ পত্নীৰ (ডায়েন লেন) বোৱাৰী লৰ্না ব্লেকলেজৰ চৰিত্ৰটোও ৰূপায়ণ কৰিছিল।

২০২১ চনত কাৰ্টাৰে দা মাৰ্ভেলাচ মিচেচ মাইচেলৰ অভিনয় শিল্পীৰ দলত এটা পুনৰাবৃত্তিমূলক চৰিত্ৰত যোগদান কৰে।

তথ্যসূত্ৰ

বাহ্যিক সংযোগ

Kayli Carter Instagram

শ্ৰেণী:আমেৰিকান অভিনয় শিল্পী
সুবোধ সৰকাৰ

সুবোধ সৰকাৰ জন্ম ১৯৫৮ চনত পশ্চিমবঙ্গৰ কৃষ্ণনগৰত। সৰকাৰ এজন বাঙালী কবি, লেখক, অনুবাদক আৰু সম্পাদক। দ্বৈপায়ন হ্ৰদেৰ ধাৰে কাব্যগ্ৰন্থৰ বাবে তেখেতে ২০১৩ চনত সন্মানীয় সাহিত্য অকাডেমি বঁটা লাভ কৰে।

জীৱনী

১৯৫৮ চনত পশ্চিমবঙ্গৰ কৃষ্ণনগৰত জন্মগ্ৰহণ কৰা সুবোধ সৰকাৰ এজন আধুনিক বাঙালী কবি। বৰ্তমান কলকাতাৰ চিটি কলেজত ইংৰাজী ভাষা সাহিত্যৰ অধ্যাপক হিচাপে কৰ্মৰত। তেওঁ The Hyphenated Identities of Indian American Women Writers Writing in English বিষয়ত গৱেষণা কৰি পি.এইচডি লাভ কৰে। প্ৰথম কবিতা পুথি কবিতা ৭৮-৮০ সত্তৰৰ দশকৰ শেষৰ ফালে প্ৰকাশ হৈছিল। সাহিত্য অকাডেমিৰ Indian Literature পত্ৰিকাৰ প্ৰাক্তন সম্পাদক। সুবোধ সৰকাৰে প্ৰয়াত মল্লিকা সেনগুপ্তৰ সৈতে যুগ্মভাৱে ভাষানগৰ নামৰ আলোচনী এখনো সম্পাদনা আৰম্ভ কৰিছিল। ই বৰ্তমানো প্ৰকাশিত হৈ আছে। ২০১০ চনত সাহিত্য অকাডেমিয়ে আয়োজন কৰা ভাৰতীয় লেখকৰ প্ৰতিনিধি দলৰ সদস্য হিচাপে তেওঁ ৰাছিয়া আৰু তুৰস্ক ভ্ৰমণ কৰিছিল। বৰ্তমান পশ্চিমবঙ্গ চৰকাৰৰ কবিতা অকাডেমিৰ অধ্যক্ষৰ দায়িত্বত আছে।

প্ৰকাশিত কাব্যগ্ৰন্থ

স্ব-ৰচিত কাব্যগ্ৰন্থসমূহ হ'ল
কবিতা ৭৮-৮০ (প্ৰকাশকঃ ৱেচিচ, কৃষ্ণনগৰ)
ঋক্ষ মেঘ কথা (প্ৰথম প্ৰকাশঃ ১৯৮৩, প্ৰকাশকঃ অভিমান, হাওড়া)
সোহাগ শৰ্বৰী (মল্লিকা সেনগুপ্তৰ সৈতে যৌথভাৱে। প্ৰথম প্ৰকাশঃ ১৯৮৫, প্ৰকাশকঃ অভিমান, হাওড়া)
একা নৰকগামী (প্ৰথম প্ৰকাশঃ ১৯৮৮, প্ৰকাশকঃ প্ৰতিভাস)
মৰণোত্তৰ জল (প্ৰথম প্ৰকাশঃ ১৯৯০, প্ৰকাশকঃ শতাব্দীৰ মুখ)
চন্দ্ৰদোষ ওষুধে সাৰে না (প্ৰথম প্ৰকাশঃ ১৯৯১, প্ৰকাশকঃ প্ৰতিভাস)
মৰুভূমিৰ গোলাপ (প্ৰথম প্ৰকাশঃ ১৯৯১, প্ৰকাশকঃ অমৃতলোক সাহিত্য মন্দিৰ)
আড়াই হাত মানুষ (প্ৰথম প্ৰকাশঃ ১৯৯৩, প্ৰকাশকঃ বইপাড়া)
ছিঃ (প্ৰথম প্ৰকাশঃ ১৯৯৩, প্ৰকাশকঃ আনন্দ পাব্লিচাৰ্ছ প্ৰাঃলিঃ)
ৰাজনীতি কৰবেন না (প্ৰথম প্ৰকাশঃ ১৯৯৭, প্ৰকাশকঃ প্ৰতিভাস)
ভালো জায়গাটা কোথায়? (প্ৰথম প্ৰকাশঃ ১৯৯৯)
ধন্যবাদ, মৰীচিকা সেন (প্ৰথম প্ৰকাশঃ ১৯৯৯, প্ৰকাশকঃ কথা ও কাহিনী প্ৰাঃলিঃ)
সব ৰাস্তা ৰোমে যায় না (প্ৰথম প্ৰকাশঃ ২০০১, প্ৰকাশকঃ পত্ৰলেখা)
জেৰুজালেম থেকে মেদিনীপুৰ (প্ৰথম প্ৰকাশঃ ২০০১, প্ৰকাশকঃ সৃষ্টি প্ৰকাশন)
কাল্লু (প্ৰথম প্ৰকাশঃ ২০০২, প্ৰকাশকঃ আনন্দ)
কৃত্তিকায় সনেট ক্যাঙাৰু (প্ৰথম প্ৰকাশঃ ২০০৩, প্ৰকাশকঃ সপ্তৰ্ষি প্ৰকাশন)
আমি কাৰো অন্ধকাৰ নই (প্ৰথম প্ৰকাশঃ ২০০৪, প্ৰকাশকঃ প্ৰতিভাস)
মণিপুৰেৰ মা (প্ৰথম প্ৰকাশঃ ২০০৫, প্ৰকাশকঃ আনন্দ)
যা উপনিষদ, তাই কোৰান (প্ৰথম প্ৰকাশঃ ২০০৬, প্ৰকাশকঃ আনন্দ)
প্ৰেম ও পাইপগান (প্ৰথম প্ৰকাশঃ ২০০৮, প্ৰকাশকঃ আজকাল)
চোদ্দ নম্বৰ ডেডবডি (প্ৰথম প্ৰকাশঃ ২০০৯)
দ্বৈপায়ন হ্ৰদেৰ ধাৰে (প্ৰথম প্ৰকাশঃ ২০১০)
অসমীয়া ভাষালৈ অনূদিত কাব্যগ্ৰন্থ
দ্বৈপায়ন হ্ৰদৰ পাৰত (২০১৮)
সুবোধ সৰকাৰৰ কবিতা (২০২০)
মই কৃষ্ণকলি মাহাতো আৰু অন্যান্য কবিতা (২০২৩)

পুৰস্কাৰ আৰু সন্মান

তেওঁ লাভ কৰা পুৰস্কাৰ আৰু সন্মান সমূহ
১৯৯৭ চনত শক্তি চট্টোপাধ্যায় বিনোদন বিচিত্ৰা পুৰস্কাৰ লাভ।
২০০০ চনত পশ্চিমবঙ্গ বাংলা অকাডেমি পুৰস্কাৰ লাভ।
২০১৩ চনত 'দ্বৈপায়ন হ্ৰদেৰ ধাৰে' কাব্যগ্ৰন্থৰ বাবে সাহিত্য অকাডেমি বঁটা লাভ।
২০১৫ চনত পশ্চিমবঙ্গ চৰকাৰৰ বঙ্গভূষণ বঁটা লাভ।
২০১৬ চনত গৌড়বঙ্গ বিশ্ববিদ্যালয়ৰ পৰা সন্মানীয় ডি.লিট উপাধি লাভ।
২০১৬ চনত সম্বলপুৰ বিশ্ববিদ্যালয়ৰ পৰা গংগাধৰ মেহেৰ ৰাষ্ট্ৰীয় বঁটা লাভ।

তথ্য সংগ্ৰহ

শ্ৰেণী:সাহিত্যিক
শ্ৰেণী:জীৱিত ব্যক্তি
শ্ৰেণী:বঙালী ভাষাৰ সাহিত্য অকাডেমি বঁটা বিজয়ী
শ্ৰেণী:বঙালী কবি
আহোম যুগৰ ধাতু শিল্প

আহোমৰ ছশ বছৰীয়া শাসন কালত ধাতু শিল্পৰ অগ্ৰগতি উল্লেখনীয়। অসমত সোণ, ৰূপ,লো, তীখা,তাম আদি ধাতুৰ আকৰ আছিল। এসময়ত অসম সোণেৰে চহকী আছিল। সোণাৰী সকলে অসমৰ থলুৱা কেঁচা সোণৰ আ-অলংকাৰ আদি গঢ়াইছিল। ৰজাৰ ঘৰত সোণৰ মাইহাং, শৰাই, কাঁহী,সঁফুৰা,কাকৈ ফণী আদিৰ লগতে নানা বিধৰ হাতৰ,কাণৰ, ডিঙিৰ অলংকাৰ গঢ়িছিল। অসমীয়া সোণাৰীৰ অলংকাৰ গঢ়াৰ ৰীতিটো বিশেষ বৈশিষ্ট্যপূৰ্ণ। স্বৰ্গদেউ চুডাংফাৰ দিনৰেপৰা ৰজাই শিঙৰী ঘৰত উঠি সোণৰ মোহৰ মৰাইছিল আৰু এই পৰম্পৰা আহোম ৰাজত্বৰ শেষলৈকে আছিল।

সোণৰ উপৰিও আহোম যুগত ৰূপৰো প্ৰচলন আছিল। ৰূপৰ মোহৰ,সাজবাচন, শৰাই আদি সৰঞ্জাম সোণৰ সলনি ৰূপেৰে তৈয়াৰ কৰিছিল। তাম,পিতল,কাঁহ আদি ধাতুৰ ব্যৱহাৰ সৰ্বসাধাৰণ প্ৰজাৰ মাজত অধিক জনপ্ৰিয় আছিল। পিতলৰ কলহ,লোটা,চৰিয়া,টৌ,কাঁহৰ বাটি, কাঁহী,থাল ইত্যাদি নিৰ্মিত হৈছিল। লো ৰ পৰা বৰতোপ,হাতহিলৈ,সৰু হিলৈ, হেংদাং, তৰোৱাল,দা,কটাৰী,কোৰ,কাচি আদি নিৰ্মিত হৈছিল। ৰাং,সীহ,দস্তা আদিৰো প্ৰয়োজনীয় ব্যৱহাৰ আছিল আৰু বুৰঞ্জীত এইবোৰ ধাতুৰ নামোল্লেখ পোৱা যায়।

আহোম যুগৰ কুটিৰ শিল্প বিলাক পুৰুষানুক্ৰমে একোটা ফৈদৰ হাতত আছিল। কঁহাৰ,কমাৰ, কুমাৰ,চমাৰ,সোণাৰি, তাঁতী,যোগী, খনিকৰ,বাঢ়ৈ আদি খেলৰ লোকে শিল্পবিলাকৰ বিকাশ সাধনত আত্মনিয়োগ কৰিছিল। ৰজাই এইবোৰ শিল্পৰ কাম-কাজ পৰিচালনা কৰিবলৈ বিষয়া নিয়োগ কৰিছিল।

আহোম যুগৰ অন্য এক অন্যতম শিল্প আছিল হাতীদাঁতৰ শিল্প।

তথ্য সংগ্ৰহ

সহায়ক গ্ৰন্থ

অসমৰ সংস্কৃতি,লীলা গগৈ।
ভেলেণ্টিনা পনোমাৰিয়াভা

ভেলেণ্টিনা লিঅ’নিড’ভনা পনোমাৰিয়াভা , এগৰাকী ছোভিয়েট ৰাছিয়ান মহাকাশচাৰী, পাইলট আৰু বিজ্ঞানী।

জীৱনী

১৯৫১ চনত মস্কোৰ ১৫৬ নং ছোৱালীৰ বিদ্যালয় এৰি সোণৰ পদক লাভ কৰি পনোমাৰিয়ভাই ১৯৫৭ চনত মস্কো এভিয়েশন ইনষ্টিটিউট আৰু ১৯৬৭ চনত মনিনোৰ জুকোভস্কি-একাডেমীৰপৰা স্নাতক ডিগ্ৰী লাভ কৰে।

১৯৬১ চনৰ ডিচেম্বৰ মাহত মহাকাশত অংশগ্ৰহণ কৰা প্ৰথমগৰাকী মহিলা ছোভিয়েট নাগৰিক হোৱাটো নিশ্চিত কৰাৰ নিৰ্দিষ্ট উদ্দেশ্যেৰে ছোভিয়েট চৰকাৰৰদ্বাৰা মহিলা মহাকাশচাৰীৰ নিৰ্বাচনৰ অনুমোদন দিয়া হয়। ১৯৬২ চনৰ ফেব্ৰুৱাৰী মাহত প’নোমাৰিয়াভাক পাঁচগৰাকী মহিলা মহাকাশচাৰীৰ এটা দলত নিৰ্বাচিত কৰা হয় যাতে তেওঁলোকে ভস্তক বিমান যাত্ৰাৰ বাবে প্ৰশিক্ষণ লাভ কৰে। গোটটোৱে কেইবামাহো নিবিড় প্ৰশিক্ষণত কটায়, ১৯৬২ চনৰ নৱেম্বৰ মাহত পৰীক্ষাৰ সৈতে সামৰণি পৰে, তাৰ পিছত বাকী থকা চাৰিজন প্ৰাৰ্থীক ছোভিয়েট বায়ুসেনাৰ জুনিয়ৰ লেফটেনেণ্টৰ দায়িত্ব দিয়া হয়। ভেলেণ্টিনা টেৰেচকোভা আৰু ইৰিনা ছ’ল’ভ’ভাৰ সৈতে প’নোমাৰিয়ভাই নিজকে অন্যতম আগশাৰীৰ প্ৰাৰ্থী হিচাপে প্ৰতিষ্ঠা কৰে আৰু এটা যৌথ মিছন প্ৰফাইল প্ৰস্তুত কৰা হয় য’ত দুগৰাকী মহিলাক মহাকাশলৈ উৎক্ষেপণ কৰা দেখা যাব, একেৰাহে দিনত একক ভষ্টক বিমানত। মহাকাশত প্ৰথম মহিলা হোৱাৰ সন্মান ভেলেণ্টিনা টেৰেচকোভাক দিয়া হৈছিল, যিয়ে প্ৰথমে ভষ্টক ৫ত উৎক্ষেপণ কৰিব, আনহাতে পনোমাৰিয়ভাই তেওঁক অনুসৰণ কৰি ভষ্টক ৬ত কক্ষপথলৈ যাব। ভোষ্টক ৫ এতিয়া এজন পুৰুষ মহাকাশচাৰী ভেলেৰী বাইকভস্কিক কঢ়িয়াই লৈ ফুৰিব, যিয়ে ১৯৬৩ চনৰ জুন মাহত ভষ্টক ৬ত উঠি টেৰেচকোভাৰ সৈতে যৌথ অভিযান চলাব।

এই বিপৰ্যয়ৰ পিছতো পোনোমাৰিয়ভাই ১৯৬৯ চনলৈকে এই কাৰ্যসূচীৰ সৈতে থাকে। তেখেতে ভোস্কোড ৫ জাহাজত দহ দিনীয়া অভিযানত সম্পূৰ্ণ মহিলা ক্ৰুৰ নেতৃত্ব দিব লাগিছিল যদিও বিমান চলোৱাৰ সুযোগ পোৱাৰ আগতেই এই কাৰ্যসূচী বাতিল কৰা হয়। ১৯৬৯ চনত পোনোমাৰিয়ভাই অৱসৰ গ্ৰহণ কৰে যেতিয়া স্পষ্ট হৈ পৰে যে মহিলা ছয়ুজ বিমানৰ কোনো পৰিকল্পনা নাই।

পিছলৈ পোনোমাৰিয়ভাই গাগাৰিন ট্ৰেইনিং চেণ্টাৰত কক্ষপথ বলবিজ্ঞানত কাম কৰিছিল। ইয়াৰ পিছত তেওঁ ইনষ্টিটিউট অৱ নেচাৰেল হিষ্ট’ৰিক ছায়েন্সৰ গৱেষণা বিজ্ঞানী আছিল। ১৯৭৪ চনত কাৰিকৰী বিজ্ঞানৰ প্ৰাৰ্থী ডিগ্ৰী লাভ কৰে।

১৯৭২ চনত তেওঁৰ সহযোগী মহাকাশচাৰী ইউৰি প’নোমাৰিয়ভৰ সৈতে বিবাহপাশত আবদ্ধ হয় আৰু বিবাহ বিচ্ছেদৰ পূৰ্বে এই দম্পতীৰ দুটা সন্তান জন্ম হয়। ভেলেণ্টিনাৰ দৰেই ইউৰীয়েও মহাকাশলৈ উৰা মাৰিব পৰা নাছিল যদিও তেওঁ ছয়ুজ ১৮ বেকআপ ক্ৰুত সেৱা আগবঢ়াইছিল।

২০২৩ চনৰ ৮ নৱেম্বৰত ৯০ বছৰ বয়সত ভেলেণ্টিনা পনোমাৰিয়াভাৰ মৃত্যু হয়।

তথ্যসূত্ৰ

শ্ৰেণী:মহিলা পাইলট
শ্ৰেণী:মৃত ব্যক্তি
শ্ৰেণী:ৰাছিয়াৰ ব্যক্তি
জু ৱেনজুন

জু ৱেনজুন এগৰাকী চীনা গ্ৰেণ্ডমাষ্টাৰ (GM) আৰু ঘাইকৈ মহিলা বিশ্ব দবা চেম্পিয়ন হিচাপে পৰিচিত। তেওঁ চাৰিবাৰ মহিলা বিশ্ব দবা চেম্পিয়নশ্বিপ জয় কৰিছে (২০১৮, ২০১৮, ২০২০, ২০২৩) আৰু বৰ্তমান শীৰ্ষ মহিলা বিশ্ব চেম্পিয়ন। তদুপৰি, তেওঁ বিশ্ব ব্লিৎজ চেম্পিয়ন আৰু দুবাৰ বিশ্ব ৰেপিড চেম্পিয়ন।

কৰ্মজীৱন
জুৱে ৭ বছৰ বয়সত দবা খেলিবলৈ আৰম্ভ কৰিছিল।

২০০৪: এছিয়ান মহিলা দবা চেম্পিয়নশ্বিপত তৃতীয় স্থান অধিকাৰ কৰাৰ ফলত ২০০৬ চনৰ মহিলা বিশ্ব দবা চেম্পিয়নশ্বিপত খেলাৰ সুযোগ লাভ কৰে।
২০১০ আৰু ২০১৪: চীন মহিলা দবা চেম্পিয়নশ্বিপত বিজয়ী হয়।
২০১১: হাংঝৌ মহিলা গ্ৰেণ্ডমাষ্টাৰ দবা টুৰ্ণামেণ্টত বিজয়ী হয়, তেতিয়াৰ মহিলা বিশ্ব চেম্পিয়ন হৌ ইফানক পৰাস্ত কৰি।
২০১৪: ফিদে মহিলা গ্ৰেণ্ড প্ৰিস্কত সফল হৈ GM নৰ্ম অৰ্জন কৰি GM উপাধি লাভ কৰে।
২০১৭: মহিলা বিশ্ব ৰেপিড দবা চেম্পিয়নশ্বিপ জয় কৰে।
২০১৮: মে' মাহত মহিলা বিশ্ব দবা চেম্পিয়নৰ খিতাপ লাভ কৰে আৰু নৱেম্বৰ মাহত সফলতাৰে তাক ৰক্ষা কৰে।
২০২০: মহিলা বিশ্ব চেম্পিয়নশ্বিপ ২০২০ ত আলেক্সান্দ্ৰা গৰ্যাচকিনাক পৰাস্ত কৰি মুকুট ৰক্ষা কৰে।
২০২৩: মহিলা বিশ্ব দবা চেম্পিয়নশ্বিপত লেই টিংজিয়েক ৬½–৫½ স্ক’ৰত পৰাস্ত কৰি চতুৰ্থবাৰ মুকুট লাভ কৰে।
২০২৪: টাটা ষ্টীল দবা টুৰ্ণামেণ্টত আলিৰেজা ফিৰৌজাক পৰাস্ত কৰি তেওঁ বিশেষভাৱে চৰ্চিত হয়।
২০২৪: মহিলা বিশ্ব ব্লিৎজ চেম্পিয়নশ্বিপত বিজয়ী হয়।

দলীয় সফলতা

২০০৮-বৰ্তমান: চীন ৰাষ্ট্ৰীয় মহিলা দবা দলৰ হৈ খেলি আহিছে।
২০১০: এছিয়ান গেমছত দলীয় সোণৰ পদক লাভ কৰে।
২০১৬: ৪২ সংখ্যক দবা অলিম্পিয়াডত চীন মহিলা দলৰ হৈ সোণৰ পদক লাভ কৰে।
২০১৮: অলিম্পিয়াডত পুনৰ সোণৰ পদক লাভ কৰে।
২০০৯ আৰু ২০১১: মহিলা বিশ্ব দলীয় দবা চেম্পিয়নশ্বিপত বিজয়ী হয়।
২০১২, ২০১৪, ২০১৬: মহিলা এছিয়ান নেচনছ দবা কাপত সোণৰ পদক লাভ কৰে।

চীন চেচ লীগ

জু ৱেনজুনে চীন চেচ লীগ (CCL) ত সাংহাই ক্লাবৰ হৈ প্ৰতিদ্বন্দ্বিতা কৰে।

তথ্যসূত্ৰ

শ্ৰেণী:বিশ্বৰ মহিলা দবা খেলুৱৈ
শ্ৰেণী:গ্ৰেণ্ডমাষ্টাৰ
শ্ৰেণী:বিশ্বৰ দবা খেলুৱৈ
শ্ৰেণী:দবা খেল